SPRÁVA

     Ministerstvo zdravotníctva Slovenskej republiky v súlade s ustanovením § 2 písm. j) a § 3 písm. m) zákona č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov, vyžiadalo od primátorov miest a obcí v SR a riaditeľov nemocníc s poliklinikou dňa 10.12.2001  zaslanie návrhov na spôsob realizácie transformácie jednotlivých zdravotníckych zariadení v príslušnom územnom celku a to: 
•	formou prechodu na obec alebo vyšší územný celok podľa zákona č. 416/2001 Z. z. v znení neskorších predpisov,
•	privatizáciou podľa zákona č. 92/91 Zb. v znení neskorších predpisov,
•	alebo vytvorením verejnoprospešnej neziskovej organizácie.
     Na základe návrhov spomínaných subjektov bol vypracovaný “Návrh zoznamu rozpočtových organizácií a príspevkových organizácií navrhnutých na ich premenu na neziskové organizácie poskytujúce všeobecne prospešné služby”, ktorý bol schválený uznesením vlády č. 364 zo dňa 10. apríla 2002 a doplnením uznesením vlády č. 401 zo dňa 17. apríla 2002 a uznesenie č. 950 zo dňa 21. augusta 2002.
     Do tohto zoznamu bola zaradená aj Nemocnica s poliklinikou Ružomberok 
      Vzhľadom na dohodu zainteresovaných subjektov a ich požiadavku, vyplývajúcu zo súčasnej situácie v spomínaných zdravotníckych zariadeniach, bolo MZ SR požiadané o vyňatie tohto zdravotníckeho zariadenia, schváleného unesením vlády SR č. 950 zo dňa 21. augusta 2002 zo zoznamu rozpočtových organizácií a príspevkových organizácií určených na ich premenu na neziskové organizácie poskytujúce všeobecne prospešné služby s tým, že:

•	NsP Ružomberok sa zlúči s Ústrednou vojenskou nemocnicou v Ružomberku k 01.01.2003, s tým, že novo vzniknutým subjektom bude Ústredná vojenská nemocnica.